**The Doobie Brothers** ― американска рок група основана во 1970 година во Сан Хозе, Калифорнија. Својот најголем успех групата го имала во текот на 1970-тите, а сегашната постава на групата ја сочинуваат основачките членови Том Џонстон (гитари, вокал) и Патрик Симонс (гитари, вокал), заедно со Мајкл Мекдоналд (клавијатури, вокал) и Џон Мекфи (гитара, виолина, придружни вокали). Други долгогодишни членови на групата биле гитаристот Џеф „Сканк" Бакстер (1974–1979), басистот Тиран Портер (1972–1980, 1987–1992) и тапанарите Џон Хартман (1970–1979, 1987–1992), Мајкл Хосак 1971–1973, 1987–2012) и Кит Кнудсен (1973–1982, 1993–2005). Тие изведувале песни под влијание на госпел, како „Take Me in Your Arms (Rock Me a Little while)" и „Jesus is Just Alright".

Џонстон бил главен вокал на групата од 1970 до 1975 година, кога тие се одликувале со мејнстрим рок звук со елементи на фолк, кантри и R&B. Мајкл Мекдоналд ѝ се придружил на групата во 1975 година како клавијатурист и како втор главен пејач, за да му помогне на Џонстон, кој во тоа време имал здравствени проблеми. Интересот на Мекдоналдс за соул музика вовел нов звук на групата. Џонстон и Мекдоналд заедно биле главни пејачи за еден албум, *Takin' It to the Streets*, а Џонстон целосно се повлекол во 1977 година. До крајот на 1970-тите составот на групата често се менувал; групата се распаднала во 1982 година, а Симонс бил единствениот постојан член кој се појавил на сите нивни албуми. Во 1987 година, Тhe Doobie Brothers повторно се формирале и им се приклучил и Џонстон; Мекдоналд, кој претходно неколку пати гостувал, се вратил во групата како постојан член во 2019 година за време на турнејата по повод 50-годишното постоење.

Тhe Doobie Brothers објавиле четиринаесет студиски албуми, а шест од нив се пласирале во топ-10 на листата за албуми на *Билборд* 200. Нивен најуспешен албум е *Minute by Minute* објавен во 1978 година. Албумот пет недели бил на прво место на *Билборд 200*, а за него групата добила награда Греми за најдобра поп изведба од дуо или група. Песната од тој албум „What a Fool Believes" освоила три Греми награди. Групата, исто така, објавила шест албуми во живо и многу компилации со најголеми хитови, меѓу кои и *Best of The Doobies* од 1976 година, кој со продадени 10 милиони копии е најпродаван албум на групата и RIAA го сертифицила како *дијамантска плоча*. Меѓу шеснаесетте топ-40 песни *на Billboard* Hot 100 на групата се: „Listen to the Music", „Jesus is Just Alright", „Long Train Runnin", „China Grove", „Black Water" (број 1 во 1974 година), „ Takin It to the Streets", „What A Fool Believes" (број 1 во 1979 година) и „The Doctor".

Тhe Doobie Brothers биле примени во Куќата на славата на вокалните групи во 2004 година, и во Куќата на славата на рокенролот на 7 ноември 2020 година. Групата има продадено преку 40 милиони плочи ширум светот.

Членови
-------

**Сегашни официјални членови**

* Патрик Симонс – гитара, бенџо, вокал (1970–1982, 1987–1991, 1992, 1993–денес)
* Том Џонстон – вокал, гитара, хармоника (1970–1977, 1987–1991, 1992, 1993–денес)
* Мајкл Мекдоналд – вокал, клавијатури, мандолина, хармоника (1975–1982, 1987, 1992, 1995–1996, 2019–денес)
* Џон Мекфи – гитара, виолина, челична гитара на педали, хармоника, вокал (1979–1982, 1987, 1993–денес)

Дискографија
------------

* The Doobie Brothers (1971)
* Toulouse Street (1972)
* The Captain and Me (1973)
* What Were Once Vices Are Now Habits (1974)
* Stampede (1975)
* Takin' It to the Streets (1976)
* Livin' on the Fault Line (1977)
* Minute by Minute (1978)
* One Step Closer (1980)
* Cycles (1989)
* Brotherhood (1991)
* Sibling Rivalry (2000)
* World Gone Crazy (2010)
* Southbound (2014)
* Liberté (2021)

Наводи
------

1. ↑  Hall, Mitchell K. (May 9, 2014). *The Emergence of Rock and Roll: Music and the Rise of American Youth Culture*. Routledge. стр. 169. ISBN 978-1-135-05358-1.
2. ↑  Erlewine, Stephen Thomas. The Doobie Brothers — AllMusic (англиски)
3. ↑  Brackett, Nathan; Christian David Hoard (2004). *The New Rolling Stone Album Guide*. Simon and Schuster. стр. 254. ISBN 978-0-7432-0169-8.
4. ↑  „Art Reynolds Biography". CD Baby. Архивирано од изворникот на 2008-02-24. Посетено на 22 July 2022.
5. ↑  „The Vocal Group Hall of Fame Foundation". Архивирано од изворникот на 2016-03-06. Посетено на April 26, 2011.
6. ↑  Johnson, Kevin (March 24, 2020). „Rock and Roll Hall of Fame induction for the Doobie Brothers, Whitney Houston, Nine Inch Nails moves from May to November". *St. Louis Post-Dispatch* (англиски). Посетено на April 27, 2020.
7. ↑  „The Doobie Brothers To Make Grand Ole Opry Debut Saturday, February 26". Opry.com. February 18, 2011. Архивирано од изворникот на October 13, 2011. Посетено на November 5, 2011.
8. ↑  „RIAA". RIAA. Архивирано од изворникот на July 1, 2007. Посетено на July 20, 2011.
9. ↑  „Gregg Allman 2015 North American Tour Schedule With The Doobie Brothers & Pat Simmons Jr". *Concert Tour News Hub*. May 16, 2015. Архивирано од изворникот на 2015-11-17. Посетено на May 17, 2015.
10. ↑  Shaffer, Claire (August 6, 2021). „Doobie Brothers Announce New Album 'Liberté,' Rescheduled Tour Dates". *Rolling Stone*.

Надворешни врски
----------------

* Матична страница Уредете го ова на Википодатоците
* Doobie Brothers live photo gallery
* The Doobie Brothers — AllMusic (англиски)
* The Doobie Brothers на  Семрежната филмска база на податоци (англиски)


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 135002584
* LCCN: n91069448
* ISNI: 0000 0000 9211 980X
* GND: 10275999-6
* SUDOC: 08078643X
* BNF: cb13903024v (податоци)
* MusicBrainz: 588dea29-eea3-456b-a815-3ee04f75c8e7
* NLA: 35213151
* NKC: xx0029268

 |

 |